Il-Beata Eliżabetta tat-Trinità Il-Beata Eliżabetta tat-Trinita' hija xempju ta' fidi qalb il-kuntrarju li wieħed jara tul ħajtu. Għexet biss 26 sena, iżda tant kellha tagħmel ġid morali fil-ħajja' qasira tagħhall Bħala soru żagħżugħa, li mietet ftit iktar minn mitt sena ilu, fl-1906, hija għexet ħajja ta' ċaħda, sagrifiċċju, kastità talb u għajnuna lill-oħrajn. Għexet ukoll fi żminijiet fejn pajjiżha, Franza kien għaddej minn ħafna taqlib soċjo-politiku, u l-anti- klerikaliżmu, li kien diġa' qawwi minn żmien ir-rivoluzzjoni Franċiża u Napuljun, kien baqa' dominanti u Franza kompliet issir l-istat sekulari li għadu Ilum. Minkejja dan kollu, qalb l-ambjent ġenerali u d-diffikultajiet li sabet tul ħajjitha, il-Beata Eliżabetta tat-Trinità dejjem żammet il-fidi tagħha fil-Mulej. Il-Beata Tereża tat-Trinità, isimha propja hu Eliżabeth Catez. Hija tilfet lil missierha meta kien għad kellha seba' snin. Il-mewt ħesrem ta' missierha kompla jagħmilha aktar nervuża, iżda wara li rċeviet l-Ewwel Tqarbina, fl-età ta' 11 il-sena, Santa Eliżabetta kkalmat u mill-ewwel għarfet l-importanza t'Alla f'ħajjitha. Kienet tispikka fid daqq tal-pjanu u kellha wkoll futur bħala mużiċista. Imma, ftit wara li ħadet lil Ġesti Ostja għall-ewwel darba f'ħajjitha, hija bdiet ukoll tagħraf iktar il-Misteru tat-Trinità Qaddisa. Għarfet kemm it-Trinità Qaddisa bħala imħabba permezz tat-Tliet Persuni f'natura waħda, u minn hemm hi għarfet li jekk ma turix imħabba lejn il-proxxmu madwarha, ma setgħetx tissejjaħ Kristjana ta' vera. Kien għalhekk li Elizabetta bdiet tkun attiva mal-morda u x-xjuħ, tgħallem lit-tfal żgħar u sa' anke daħlet fil-kor tal-parroċċa tagħha. Saret istruwita ħafna fil-katekiżmu. Studjat fil-fond il-kitba ta' Santa Tereża tal-Bambin Ġesii, speċjalment il-ktieb tagħha. It-Triq tal-Perfezzjoni; barra minn hekk, qrat ukoll il-ktieb ta' Santa Tereża ta' Lisieux, storja ta' ruħ u bdiet ukoll taħseb sabiex tidħol fil-kunvent tal-Karmelitani Skalzi li ma kienx wisq 'il bogħod mid-dar t'ommha. Din, min-naħa tagħha ma kienet taqbel xejn ma' din l- għażla vokattiva. Eliżabetta baqgħet għaddejja bil-pjanijiet tagħha u minkejja proposti ta' żwieġ, hi żammet ir-rieda tagħha li tilħaq soru, kif fil-fatt ġara nhar it-2 ta' Awissu 1901. Damet biss ħames snin għax mietet wara marda li ħakmitilha l-glandoli tal-adrenalina. Tul dan iż-żmien qasir, il-Beata Eliżabetta tat-Trinità ħadmet bla rażan u kull ħin u kull mument kienet toffrih lill-Mulej Alla, il-vokazzjoni tagħha kienet tassew talba sħiħa lil Alla. L-intimazija li kien hemm mal-Mulej kienet kbira anke waqt it-tbatija li ġarrbet minħabba l-marda li kellha. Tul il-ħames snin li ħadmet bħala soru, Santa Eliżabetta tat-Trinità kienet taħsel, tnaddaf u tagħmel ħafna xogħlijiet domestiċi, li kienet dejjem toffrihom lill-Mulej Alla. L-imħabba li kellha lejn it-Trinità' Qaddisa deher ukoll permezz ta' talb li kitbet għaliha, Hija talba li tintuża fil-Katekeżi u hija ispirata minn passaġġ mill-Evanġelju skond San Ġwann, (Kap. 14, vers 23,) li jgħid li 'aħna msejħa sabiex inkunu dar tat-Trinità Qaddisa'. Il-Mulej jgħid € li min iħobbni u jżomm kelmtu miegħi, Missieri jkun iħobbu u aħna nagħmlu dar flimkien f'ruħu'. Bħala soru, anke meta kienet marida, il-Beata Elizabetta tat-Trinità Qaddisa baqgħet vivaċi, u pożittiva. żviluppat, dejjem bl-għajnuna tal-Mulej, kariżma liema bħalha u kellha tinfluwenza lil sħabha fil-kunvent u ħafna tfal żgħar li kienet taħdem magħhom u li kienu saru l-mimmi t'għajnejha. Kienet ukoll issib ħafna ħin għat-talb u l-meditazzjoni fis-silenzju u kienu dawn il-mumenti li fihom hija kienet tħoss preżenza mhix spjegabbli fil-fond ta' ruħha. Kienet il-preżenza tat-Trinità Qaddisa , bħala x-xempju ta' imħabba, kif kien qalilha patri Dumnikan meta kien żarha fil-kunvent fejn kienet tgħix, fi Frar tas-sena 1900. Kemm ħassitha assigurata dakinar Santa Eliżabetta tat-Trinità Qaddisal Ta' min jinnota li l-Beata Eliżabetta kienet ħarset ukoll lejn kliem San Pawl meta qalilna li ''Aħna tempju tal-Mulej u li l-Ispirtu Tiegħu jgħammar fina' (l-Ewwel Ittra lill-Korintin 3.16) . F'ittra lil waħda minn ħbiebha hi tirreferi għal dan it- tagħlim. Barra minn hekk, Santa Eliżabetta kemm-il darba ħarset lejn it-tbatijiet li għadda minnhom San Pawl, u iktar u iktar, it-tbatijiet tal-Mulej Ġesti Kristu fil-passjoni ħarxa Tiegħu, bħala ispirazzjoni qalb il-mard li għaddiet minnu hi. Dan kollu wassalha sabiex kitbet it-talba ferm sabiħa tagħha lejn it-Trinità Qaddisa nhar il-21 ta' Novembru 1904. Festa tal- Preżentazzjoni ta' Marija. Din it-talba famuża hija offerta lejn il-Mulej Alla, li Huwa mħabba sħiħa. Hi talba li wriet kemm Santa Eliżabetta riedet tingħaqad ma' Alla, u li tkun konformi Miegħu u li ma tonqsu minn xejn, ħalli b'hekk tidħol fil-fond fid-dinamiżmu tal-ħajja mimlija mħabba li hi t-Trinità Qaddisa. Il-Beata Eliżabetta tat-Trinità fil-ħajja sempliċi u bla ambizzjoni spiċċat bħala xhud tal-imħabba ta' Alla. Hija wkoll eżempju ċar ta' kemm il-Mulej jinqeda b'nies li jidhru li m'humiex kapaċi, imma permezz tagħhom jagħmel affarijiet kbar. Hajr Fr. Gregorv Ross O. C. D.